als_Latn dik_Latn sag_Latn
E shkruara në mua
Patrick Modiano: Gjithnjë kam pasur përshtypjen se kam shkruar të njëjtin libër. Kjo do të thotë se përgjatë 45 vjetëve, unë kam shkruar të njëjtin libër në këndvështrime të ndryshme.
Politiko
E Shtunë, 11 Tetor 2014 | 07:00
0 Komente.
“Edhe sot e kësaj dite, natën, më duket sikur dëgjoj një zë që më thërret në mbiemër, në rrugë. Një zë i ngjirur. Ai zvarritet paksa në rrokje, por unë e njoh menjëherë: zëri i Lukit. Kthehem, por nuk ka asnjë njeri. Jo vetëm natën, por edhe në ato pasdreke të zbrazëta të verës, ku nuk e di më plotësisht se në ç’vit ndodhesh. Gjithçka fillon të ecë si më parë. Të njëjtat ditë, të njëjtat minuta, të njëjtat vende, të njëjtat ngjarje. Rikthimi i përjetshëm”.
Kështu shkruan Patrick Modiano, fituesi i Çmimit Nobel në Letërsi për vitin 2014 në romanin “Në kafenenë e rinisë së humbur”, përkthyer në shqip nga shkrimtarja Diana Çuli.
Modiano, 69 vjeç, ka sfiduar emra të njohur të letrave, të cilët prej vitesh përfliten si kandidatë për Çmimin Nobel, si amerikani Philip Roth, ose japonezi Haruki Murakami, duke u vlerësuar me çmimin e madh.
Por, emri i tij nuk ishte një surprizë për të gjithë ata që ndjekin zhvillimet letrare në botë. Mediat ndërkombëtare apo dhe qendrat e basteve e kishin renditur Modianon si një favorit bri Assia Djebar, ose Milan Kundera.
“Për artin e të kujtuarit me anë të të cilit ai ka evokuar fatet njerëzore, të tilla që nuk përpihen, dhe ka zbuluar jetën dhe botën e okupimit”. Ky ka qenë motivacioni që Akademia Suedeze ka shoqëruar çmimin për Modianon.
“Ishte vajza ime që më njoftoi për çmimin, teksa isha duke shëtitur në Paris. Nuk e prisja. Asnjëherë nuk e mendoja se do të isha fitues i Çmimit Nobel dhe ndihem vërtet i prekur”, është shprehur Modiano.
Patrick Modiano lindi në Boulogne-Billancourt të Francës në vitin 1945. Babai i tij, Albert Modiano (1912-1977) i lindur në Paris ishte me origjinë hebreje. Mamaja Louisa Colpijn ishte një aktore belge. Prindërit e tij u takuan në Paris gjatë Luftës së Dytë Botërore dhe nisën një lidhje klandestine për kohën.
Fëmijërinë ai e kaloi në një atmosferë ku ndihej mungesa e të atit, i cili udhëtonte shumë dhe problemeve të së ëmës. Vdekja e vëllait të vetëm Rudy kur ishte vetëm 10 vjeç do të linte gjurmë në jetën e shkrimtarit. Pothuajse pjesa më e madhe e librave të tij i dedikohet atij. E gjithë letërsia e tij është një lloj autobiografie, për të treguar një fëmijëri të trishtuar, një dhimbje të madhe siç është humbja e të vëllait, gjithë atë çka kujtesa i ka ruajtur nga Parisi i atyre viteve.
Modiano është shkrimtari i njëmbëdhjetë francez që ka fituar këtë çmim dhe i 111 në listën e nobelistëve në letërsi.
Gazetarja pranë Akademisë Suedeze, Helene Hermack, e ka telefonuar shkrimtarin Patric Modiano menjëherë pasi Akademia bëri publike emrin e tij si fitues i Çmimit Nobel në Letërsi për vitin 2014.
Kjo është një intervistë që Akademia e bën me çdo nobelist pas marrjes së çmimit.
Patrick Modiano: Përshëndetje
- Po. Përshëndetje zotëri. Urime për Çmimin Nobel.
Patrick Modiano: Jeni shumë e sjellshme, jam vërtet shumë i prekur.
- Emri im është Helene, dhe po ju telefonoj nga Nobelprize.org. Faleminderit për kohën që po më jepni t’u përgjigjeni disa pyetjeve. Ku ishit kur e mësuat çmimin?
Patrick Modiano: Aktualisht jam në rrugë. Po isha në rrugë duke shëtitur. Ishte vajza ime që më njoftoi.
- Oh, vajza juaj, ju mori në celular?
Patrick Modiano: Po, u emocionova dhe u preka shumë. Ky çmim më dha një kënaqësi të madhe pasi unë kam një nip suedez.
- Ku ishit ekzaktësisht. Në qendër të Parisit, në cilën rrugë?
Patrick Modiano: Isha pranë Jardin de Luxembourg.
- Oh shumë bukur. Çfarë do të thotë për ju ky çmim?
Patrick Modiano: Para së gjithash, dua të them se ishte diçka që nuk e prisja asnjëherë. Ndaj ndihem tepër i prekur dhe jam shumë i emocionuar.
- Ju jeni shkrimtar prej vitesh. Pse shkruani?
Patrick Modiano: Kam nisur të shkruaj herët. Isha rreth të 20-ave. Është diçka e natyrshme, pjesë e jetës sime. E shkruara është si një pjesë e imja që ka qenë gjithnjë me mua që kur kam kuptuar jetën.
- Ju keni shkruar 20-30 libra. Ka ndonjë nga këto libra që do ta veçonit që është më i dashur për ju?
Patrick Modiano: Dëgjo. Është e vështirë. Gjithnjë kam pasur përshtypjen se kam shkruar të njëjtin libër. Kjo do të thotë se përgjatë 45 vjetëve, unë kam shkruar të njëjtin libër në këndvështrime të ndryshme.
- Tani që u bëtë i famshëm, cilin libër do t’i rekomandonit lexuesit për të lexuar?
Patrick Modiano: Po, gjithnjë mendoj se libri i fundit është më i mirë.
- Si e ka titullin?
Patrick Modiano: Quhet “Pour que tu ne te perdes pas dans le quartier”. Është një libër që flet për humbjen e identitetit. Është libri im i fundit dhe gjithnjë ka një ndjesi që është më i miri… D
- Do ta festoni çmimin me familjen?
Patrick Modiano: Po do të jem me familjen. Po me nipin tim suedez, i cili më jep shumë kënaqësi. Këtë çmim ia kushtoj atij.
- Do të vini në Suedi në dhjetor?
Patrick Modiano: Po, patjetër..
- Me familjen?
Patrick Modiano: Po (qesh)
- Keni familje të madhe?
Patrick Modiano: Jo dhe aq. Kam dy vajza dhe një nip. Nuk është ndonjë familje e madhe.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn